CELEX: 62019TN0247
Language: da
Date: 2019-04-12 00:00:00
Title: Sag T-247/19: Sag anlagt den 12. april 2019 — Thunus m.fl. mod EIB

17.6.2019   
            
            
               DA
            
            
               Den Europæiske Unions Tidende
            
            
               C 206/91
            
         
      Sag anlagt den 12. april 2019 — Thunus m.fl. mod EIB
      (Sag T-247/19)
      (2019/C 206/80)
      Processprog: fransk
      
         Parter
      
      
         Sagsøgere: Vincent Thunus (Contern, Luxembourg) og syv andre sagsøgere (ved advokat L. Levi)
      
         Sagsøgt: Den Europæiske Investeringsbank (EIB)
      
         Sagsøgernes påstande
      
      
                  —
               
               
                  Sagen fremmes til realitetsbehandling og sagsøgerne gives medhold, herunder i ulovlighedsindsigelsen.
               
            
                  —
               
               
                  Følgelig:
                  
                              —
                           
                           
                              annulleres den afgørelse, der er indeholdt i sagsøgernes lønsedler for februar 2018, som fastsætter en årlig justering af grundlønnen begrænset til 0,7% for 2018, og følgelig annulleres de lignende afgørelser, der er indeholdt i de efterfølgende lønsedler.
                           
                        
            
                  —
               
               
                  Følgelig tilpligtes sagsøgte:
                  
                              —
                           
                           
                              i erstatning for det økonomiske tab at betale (i) den resterende løn svarende til anvendelsen af den årlige justering for 2018, dvs. en stigning på 1,4% for perioden fra den 1. januar 2018 til den 31. december 2018; (ii) den resterende løn svarende til konsekvenserne af anvendelsen af den årlige justering på 0,7% for 2018 på de lønninger, som udbetales fra januar 2018; (iii) morarenter af de resterende skyldige lønninger, indtil fuldstændig betaling af de skyldige beløb, idet den morarentesats, der skal anvendes, beregnes på grundlag af den af Den Europæiske Centralbank fastsatte rentesats for de vigtigste refinansieringsoperationer, som finder anvendelse i den pågældende periode, forhøjet med 3 procentpoint.
                           
                        
            
                  —
               
               
                  I givet fald tilpligtes sagsøgte, i medfør af foranstaltninger med henblik på sagens tilrettelæggelse, at fremlægge følgende dokumenter, såfremt sagsøgte ikke på eget initiativ fremlægger disse:
                  
                              —
                           
                           
                              afgørelsen truffet af EIB’s bestyrelse den 18. juli 2017 (CA/505/17)
                           
                        
                              —
                           
                           
                              afgørelsen truffet af EIB’s direktion den 30. januar 2018 (MC-021-ADM-15-2018)
                           
                        
                              —
                           
                           
                              skrivelsen fra EIB’s personaledirektorat af 25. januar 2018 (CS/PERS-QMS/ACB/2018-0011).
                           
                        
            
                  —
               
               
                  EIB tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne henholdsvis dels, hvad angår bestyrelsens afgørelse af 18. juli 2017, påberåbt sig to anbringender, dels, hvad angår direktionens afgørelse af 30. januar 2018, påberåbt sig tre anbringender.
      Hvad angår bestyrelsens afgørelse af 18. juli 2017:
      
                  1.
               
               
                  Første anbringende om tilsidesættelse af retssikkerhedsprincippet.
               
            
                  2.
               
               
                  Andet anbringende om tilsidesættelse af beskyttelsen af den berettigede forventning og af de velerhvervede rettigheder.
               
            Hvad angår direktionens afgørelse af 30. januar 2018:
      
                  1.
               
               
                  Første anbringende om tilsidesættelse af de processuelle garantier i artikel 41 i Den Europæiske Unions charter om grundlæggende rettigheder.
               
            
                  2.
               
               
                  Andet anbringende om tilsidesættelse af retten til høring af Personalerepræsentationen.
               
            
                  3.
               
               
                  Tredje anbringende om tilsidesættelse af proportionalitetsprincippet.
               
            For så vidt angår erstatningspåstanden har sagsøgerne krævet betaling af den skyldige lønforskel, dvs. 1,4% fra den 1. januar 2018 (herunder indvirkningen af denne forhøjelse på de økonomiske fordele), med tillæg af morarenter.